2 сарын 10

2 сарын 10 нь Григорийн тооллын жилийн 41 дэх өдөр. Энэ өдрөөс хойш он дуусахад 324 хоног үлдэнэ. Хэрэв өндөр жил таарвал энэ тоо 325 байна. 

 Онцлох үйл явдал 
 1258 - Хүлэгү ханы Монголын эзэнт гүрний цэрэг Багдадыг эзлэн авч Аббасидийн Халифат үгүй болов. 
 1306 - Шотландын тусгаар тогтнолын төлөөх хөдөлгөөнийг толгойлогч Жон Комин Грейфрайрын сүмын дээд давхарт алагдав. 
 1567 - Шотландын хатан Меригийн хоёр дахь нөхөр Лорд Данли Эдинбург дэх гэртээ алуулах дөхжээ. 
 1784 - Оросын хатан хаан II Екатеринагийн зарлигаар Крымын боомт, цайз Севастополь нэртэй болсон. 
 1814 - Напалеоны дайн: Шампуберийн тулаанд Францын арми Орос, Пруссын цэргийг бут ниргэжээ. 
 1840 - Их Британийн хатан хаан Викториа хунтайж Альберттай гэрлэв. 
 1870 - Дэлхийн христийн залуу эмэгтэйчүүдийн холбоо Нью-Йорк хотноо байгуулагджээ. 
 1912 - Богд хааны зарлигаар Шүүх яамны дэд сайд, Засагт хан аймгийн засаг хошууны бэйс Гончигдамбыг Баруун хязгаарын сайдын тушаалд томилов.
 1923 - АНУ-ын Техас мужийн Лаббок хотод Техасын технологийн их сургууль байгуулагдав. 
 1933 - АНУ-ын Нью-Йорк хотын "Медисон Скүэр Гарден"-д Примо Карнера Эрни Шаафыг хүнд цохилтоор буулган авав. Энэ тоглолтоос хойш дөрөв хоногийн дараа Эрни Шааф амьсгал хураажээ. 
 1939 - Испанийн иргэний дайн: Үндэсний үзэлтнүүд Каталоныг эзлэх хөдөлгөөнийг эхлүүлэв. 
 1940 - Польшийн зүүн хэсгийг эзлэн түрэмгийлсэн ЗХУ-ын удирдлагууд нутгийн иргэдийг Сибирь рүү цөлж эхэлжээ. 
 1942 - АНУ-д "алтан бичлэг" гэх алдрыг анхлан хүртсэн "Шаттанүүга Чоо Чоо" дуу цацагдаж эхлэв. 
 1943 - Дэлхийн хоёрдугаар дайн: Ленинградын бүслэлт эцэслэгдэв. Зөвлөлтийн улаан арми хүчтэй тулаан өрнүүлсний дүнд ийнхүү бүслэлтээс гарч чаджээ. 
 1947 - Кристиан Диор загварын шинэ цуглуулгаа худалдаанд гаргав. Урт банзал, задгай энгэр, мөр ил гарсан загвар нь дэлхийн хувцасны загварын чиг хандлагыг өөрчилжээ.
 1954 - АНУ-ын ерөнхийлөгч Дуайт Эйзенхауэр Вьетнамд цэргийн ажиллагаа явуулах анхааруулга өгчээ. 
 1967 - АНУ-ын Конгресс үндсэн хуулиндаа 25 дахь нэмэлт өөрчлөлт оруулав. 
 1972 - Рас Аль Хаймах Арабын Нэгдсэн Эмират улсад нэгдсэнээр одоогийн долоон эмир бүхий улс бий болжээ. 
 1984 - Кени улсын цэргүүд хүн төрөлхтөний эсрэг айхтар хядлагыг үйлдэв. Кенийн зүүн хойд хэсэгт орших Вагалиа тосгон дахь 5000 гаруй хүнийг хөнөөжээ. 
 1989 - АНУ-ын Ардчилсан намын Үндэсний зөвлөлдөх хорооны даргаар Рон Браун сонгогджээ. Тэрээр Америкийн голлох намын бодлогыг зангидсан анхны хар арьст хүн болсон билээ. 
 1996 - IBM компанийн супер хүчин чадал бүхий компьютер дэлхийн шатрын аварга Гарри Каспаровыг буулган авчээ. 
 2009 - Харилцаа холбооны Иридиум 33, Космос 2251 хиймэл дагуулууд хоорондоо мөргөлдөж, сүйрэв. 
 2016 - Өмнөд Солонгосын тал Кесоны аж үйлдвэрийн паркын үйл ажиллагааг зогсоожээ. Хойд Солонгосын тал Кванмёнсон 4 сансрын хөлөг хөөргөснөөс болж энэхүү шийдвэрийг гаргасан юм.

 Мэндэлсэн алдартнууд 
 1859 - Францын 12 дахь ерөнхийлөгч Александр Миллеран (1943 онд нас барсан)
 1868 - Пруссийн хунтайж Валдемар (1879 онд нас барсан)
 1889 - Туркийн тав дах ерөнхийлөгч Чевдет Сунай (1982 онд нас барсан)
 1890 - Нобелийн шагналт Орос, зөвлөлтий зохиолч Борис Пастернак (1960 онд нас барсан)
 1894 - Их Британийн ерөнхий сайд Харольд Макмиллан (1986 онд нас барсан)
 1897 - Нобелийн шагналт Америкийн вирологич Жон Франклин Эндерс (1985 онд нас барсан)
 1898 - Бертольт Брехт (1956 онд нас барсан) германы зохиолч, яруу найрагч, найруулагч, театрын зүтгэлтэн, урлагийн онолч.
 1902 - Нобелийн шагналт Америкийн физикч Уольтер Хаусэр Браттейн (1987 онд нас барсан)
 1905 - Америкийн сагсанбөмбөгийн Бостон Сэлтикс багийг үндэслэгч Уольтер А.Браун (1964 онд нас барсан)
 1910 - Нобелийн шагналт Бельгийн эрдэмтэн Доминик Пайр (1969 онд нас барсан)
 1911 - Мстислав Келдыш (1978 онд нас барсан) математикч бөгөөд механикч, 1961—1975 онуудад ЗХУ-ын ШУА-ийн ерөнхийлөгч.
 1922 - Унгарын анхны ерөнхийлөгч Арпад Гонч (2015 онд нас барсан)
 1936 - Монголын суут яруу найрагч Ренчиний Чойном (1973 онд нас барсан)
 1940 - Олимпын алт, мөнгө, хүрэл медальт, Европын хошой хүрэл медальт Их Британийн таван төрөлт болон Уртын харайлтын тамирчин Мери Ранд 
 1950 - Олимпын 9 алтан медальт Америкийн усанд сэлэгч Марк Спитц
 1956 - Тувалу улсын 12 дахь ерөнхий сайд Энэль Сопоага
 1957 - Монголын яруу найрагч, улстөрч Очирбатын Дашбалбар (1999 онд нас барсан)
 1961 - Оскарын хоёр удаагийн шагналт Америкийн кино зохиолч, найруулагч Александер Пейн 
 1967 - "Маск", "Юрин Галавын цэцэрлэг" киноны од Лора Дерн
 1974 - "Хүн аалз", "Үхлийн тоглоом" киноны од Элизабет Банкс 
 1982 - Олимпын аварга, Дэлхийн хошой аварга Жастин Гатлин 
 1985 - Туркийн хөлбөмбөгч Сельчук Инан

 Нас барсан алдартнууд 
 1242 - Японы эзэн хаан Шижо (1231 онд төрсөн)
 1307 - Юань гүрний эзэн хаан Төмөр (1265 онд төрсөн)
 1755 - Францын аугаа философич Шарль Монтескье (1689 онд төрсөн)
 1829 - Ромын пап XII Лео (1760 онд төрсөн)
 1837 - Оросын аугаа зохиолч Александер Пушкин (1799 онд төрсөн)
 1891 - Софья Ковалевска (1850 онд төрсөн), польш гаралтай оросын математикч.
 1913 - Олимпын аварга, хошой мөнгөн медальт, хүрэл медальт Грекийн уртын харайгч Константинос Циклитирас (1888 онд төрсөн)
 1918 - Османы эзэнт гүрний султан II Абдул Хамид (1842 онд төрсөн)
 Нобелийн шагналт Италийн зохиолч Эрнесто Теодоро Монета (1833 онд төрсөн)
 1923 - Рентген туяаг нээн илрүүлсэн, Нобелийн шагналт физикч Вилхельм Конрад Рентген (1845 онд төрсөн)
 1939 - Ромын пап XI Пиус (1857 онд төрсөн)
 1956 - Грекийн ерөнхий сайд Эммануйл Цүдерос (1882 онд төрсөн)
 2014 - Америкийн жүжигчин, дипломатч Шерли Темпл (1928 онд төрсөн)

 Тэмдэглэлт өдөр 
  Гэгээн Полын баяр 
  Фенкилийн өдөр 
  Нутгаасаа цөлөгдөгсдийг дурсах өдөр 

0210
#10